CELEX: 32016D1138
Language: sl
Date: 2016-07-11 00:00:00
Title: Izvedbeni sklep Komisije (EU) 2016/1138 z dne 11. julija 2016 o spremembi oblik zapisa, ki temeljijo na standardu UN/CEFACT za izmenjavo informacij o ribištvu (notificirano pod dokumentarno številko C(2016) 4226)

13.7.2016   
            
            
               SL
            
            
               Uradni list Evropske unije
            
            
               L 188/26
            
         IZVEDBENI SKLEP KOMISIJE (EU) 2016/1138
   z dne 11. julija 2016
   o spremembi oblik zapisa, ki temeljijo na standardu UN/CEFACT za izmenjavo informacij o ribištvu
   
      
         (notificirano pod dokumentarno številko C(2016) 4226)
      
   
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1224/2009 z dne 20. novembra 2009 o vzpostavitvi nadzornega sistema Skupnosti za zagotavljanje skladnosti s pravili skupne ribiške politike, o spremembi uredb (ES) št. 847/96, (ES) št. 2371/2002, (ES) št. 811/2004, (ES) št. 768/2005, (ES) št. 2115/2005, (ES) št. 2166/2005, (ES) št. 388/2006, (ES) št. 509/2007, (ES) št. 676/2007, (ES) št. 1098/2007, (ES) št. 1300/2008, (ES) št. 1342/2008 in razveljavitvi uredb (EGS) št. 2847/93, (ES) št. 1627/94 in (ES) št. 1966/2006 (1) ter zlasti členov 111 in 116 Uredbe,
   ob upoštevanju Izvedbene uredbe Komisije (EU) št. 404/2011 z dne 8. aprila 2011 o določitvi podrobnih pravil za izvajanje Uredbe Sveta (ES) št. 1224/2009 o vzpostavitvi nadzornega sistema Skupnosti za zagotavljanje skladnosti s pravili skupne ribiške politike (2) in zlasti člena 146j Uredbe,
   ob upoštevanju naslednjega:
   
               (1)
            
            
               Na 27. forumu od 25. do 29. aprila 2016 so Združeni narodi za pospeševanje trgovine in elektronsko poslovanje (UN/CEFACT) sprejeli standard za izmenjavo informacij o ribištvu (FLUX). Sedanji sistem Evropske unije za elektronsko poročanje (ERS) bi bilo zaradi uskladitve s tem svetovnim standardom treba spremeniti.
            
         
               (2)
            
            
               Člen 146c Izvedbene uredbe (EU) št. 404/2011 določa, da vsa sporočila o izmenjavi informacij temeljijo na navedenem standardu UN/CEFACT.
            
         
               (3)
            
            
               Spremenjeni oblike zapisa XML in izvedbeni dokumenti, ki se uporabijo za vse elektronske izmenjave podatkov, so na voljo na strani z evidenco matičnih podatkov (Master Data Register) na spletni strani Evropske komisije, namenjeni ribištvu (3).
            
         
               (4)
            
            
               Na srečanjih skupine strokovnjakov za nadzor ribištva – ERS (sistem za elektronsko beleženje in poročanje) in delovne skupine za upravljanje podatkov so države članice podale svoja mnenja o tem, koliko časa je potrebnega za izvedbo te spremenjene oblike zapisa. Mnenje je bilo upoštevano. Ukrepi iz tega sklepa so bili določeni skupaj z državami članicami –
            
         SPREJELA NASLEDNJI SKLEP:
   Člen 1
   Izmenjava podatkov sistema za spremljanje plovil
   1.   Od 1. novembra 2016 se oblika zapisa, ki se uporablja za poročanje podatkov iz sistema za spremljanje plovil iz člena 146f Izvedbene uredbe (EU) št. 404/2011, in ustrezni izvedbeni dokumenti spremenijo, kakor je določeno v standardu FLUX-P1000/P1000-07: specifikacije domene položaja plovila, objavljene na strani z evidenco matičnih podatkov (Master Data Register) na spletni strani Evropske komisije, namenjeni ribištvu.
   2.   Od 1. julija 2017 sistemi države članice zastave omogočajo odgovarjanje na zahteve za podatke sistema za spremljanje plovil iz člena 146f(3) Izvedbene uredbe (EU) št. 404/2011 v obliki zapisa, kakor je spremenjena z odstavkom 1 tega člena.
   Člen 2
   Izmenjava podatkov o ribolovni dejavnosti
   1.   Od 1. novembra 2017 se oblika zapisa, ki se uporablja za izmenjavo podatkov o ribolovni dejavnosti iz člena 146g Izvedbene uredbe (EU) št. 404/2011, in ustrezni izvedbeni dokumenti spremenijo, kakor je določeno v standardu FLUX-P1000/P1000-03: specifikacije domene ribolovne dejavnosti, objavljene na strani z evidenco matičnih podatkov (Master Data Register) na spletni strani Evropske komisije, namenjeni ribištvu.
   2.   Sistemi držav članic zastave omogočajo pošiljanje sporočil o ribolovni dejavnosti in odgovarjanje na zahteve za podatke o ribolovni dejavnosti iz člena 146g(2) Izvedbene uredbe (EU) št. 404/2011 v obliki zapisa UN/CEFACT P1000–3 za ribolovna potovanja, ki se izvajajo od 1. novembra 2017 dalje.
   Člen 3
   Izmenjava podatkov v zvezi s prodajo
   1.   Od 1. novembra 2017 se oblika zapisa, ki se uporablja za izmenjavo podatkov v zvezi s prodajo iz člena 146h Izvedbene uredbe (EU) št. 404/2011, in ustrezni izvedbeni dokumenti spremenijo, kakor je določeno v standardu FLUX-P1000/P1000-05: specifikacije domene prodaje, objavljene na strani z evidenco matičnih podatkov (Master Data Register) na spletni strani Evropske komisije, namenjeni ribištvu.
   2.   Sistemi držav članic omogočajo pošiljanje sporočil o obvestilih o prodaji in podatkih o prevzemu ter odgovarjanje nanje iz člena 146h(3) Izvedbene uredbe (EU) št. 404/2011 v obliki zapisa UN/CEFACT P1000–5 za operacije, ki potekajo od 1. novembra 2017 dalje.
   Člen 4
   Pošiljanje skupnih podatkov o ulovu
   Od 15. februarja 2017 se oblika zapisa, ki se uporablja za pošiljanje skupnih podatkov o ulovu iz člena 146i Izvedbene uredbe (EU) št. 404/2011, in ustrezni izvedbeni dokumenti spremenijo, kakor je določeno v standardu FLUX-P1000/P1000-12: specifikacije domene poročila o skupnih podatkih o ulovu, objavljene na strani z evidenco matičnih podatkov (Master Data Register) na spletni strani Evropske komisije, namenjeni ribištvu.
   Člen 5
   Naslovniki
   Ta sklep je naslovljen na države članice.
   
      V Bruslju, 11. julija 2016
      
         
            Za Komisijo
         
         
            Predsednik
         
         Karmenu VELLA
      
   
   
      (1)  UL L 343, 22.12.2009, str. 1.
   
      (2)  UL L 112, 30.4.2011, str. 1.
   
      (3)  http://ec.europa.eu/fisheries/cfp/control/codes/index_en.htm.